Príloha č. 5
k nariadeniu vlády č. …/2003 Z. z.

Podrobnosti o požiadavkách na autorizovanú osobu

1.	Autorizovaná osoba a jej zamestnanci zodpovední za vykonávanie posudzovania zhody nesmú byť konštruktérmi, výrobcami, dodávateľmi, kupujúcimi, vlastníkmi, držiteľmi alebo udržiavateľmi zariadení vrátane príslušenstva, ktorého kontrolu vykonávajú, ani oprávnenými zástupcami žiadneho z týchto subjektov. Autorizovaná osoba a jej zamestnanci sa priamo nezúčastňujú na navrhovaní, výrobe, marketingu alebo údržbe zariadení, vrátane príslušenstva ani nezastupujú subjekty, ktoré sa na týchto aktivitách podieľajú. Toto nevylučuje možnosť výmeny technických informácií medzi výrobcom zariadenia a autorizovanou osobou.
2.	Autorizovaná osoba a jej zamestnanci sa nesmú podieľať na žiadnych aktivitách, ktoré by mohli narušiť alebo byť v konflikte s ich nezávislým posudzovaním vo vzťahu ku kontrolným činnostiam. Autorizovaná osoba a jej zamestnanci nesmú byť vystavení žiadnemu komerčnému, finančnému alebo inému tlaku, ktorý by mohol ovplyvniť ich úsudok, najmä zo strany externých osôb a organizácii, ktoré majú záujem na výsledkoch vykonávaného posudzovania zhody. Musí byť zaručená nestrannosť zamestnancov  autorizovanej osoby.
3.	Autorizovaná osoba musí mať k dispozícii potrebných zamestnancov a musí vlastniť potrebné vybavenie, ktoré mu umožní dôkladné vykonávanie technických a administratívnych úloh spojených s posudzovania zhody. Musí mať tiež prístup k vybaveniu potrebnému na špeciálne posudzovania zhody.
4.	Zamestnanci zodpovední za inšpekciu musia mať príslušnú kvalifikáciu, technickú a odbornú prípravu a uspokojivú znalosť požiadaviek ohľadne inšpekcií, ktoré sa majú realizovať a adekvátnu skúsenosť s takýmito operáciami. Na účel zabezpečenia vysokého stupňa bezpečnosti autorizovaná osoba musí byť spôsobilá vykonať expertízu zariadení, zamestnanci musia byť schopní, použijúc výsledky skúšky, profesionálne posúdiť zhodu so všeobecnými požiadavkami a následne o tom informovať. Musia mať tiež schopnosti potrebné na vyhotovenie certifikátov, záznamov a protokolov preukazujúcich vykonanie posudzovania zhody.
5.	Zamestnanci autorizovanej osoby musia mať tiež zodpovedajúcu znalosť výroby zariadení, vrátane príslušenstva, ktoré posudzujú, ďalej spôsobu, ktorým je posudzované zariadenie používané alebo zamýšľaného spôsobu použitia a tiež nedostatkov, ktoré sa môžu vyskytnúť počas používania alebo prevádzky.
6.	Autorizovaná osoba a jej zamestnanci musia vykonávať posudzovanie zhody s najvyšším stupňom profesionálnej bezúhonnosti a technickej spôsobilosti. Zamestnanci autorizovanej osoby sú viazaní mlčanlivosťou o všetkých informáciách získaných pri plnení svojich úloh podľa tohto nariadenia a iných právnych predpisov okrem konania pred kompetentným orgánom štátnej správy. Vlastnícke práva musia byť chránené.
7.	Odmeňovanie zamestnancov autorizovanej osoby, ktorý sa podieľajú na posudzovaní zhody nesmie byť priamo závislé na počte vykonaných inšpekcií a na výsledkoch týchto inšpekcií.
8.	Autorizovaná osoba je poistená pre prípad zodpovednosti za škodu, pokiaľ túto zodpovednosť nenesie podľa vnútroštátnych zákonov štát alebo orgán, ktorého je súčasťou.
9.	Autorizovaná osoba musí sama vykonávať prácu, ku ktorej sa zmluvne zaviazala. Keď poverí nejakou časťou týchto prác iný orgán musí byť schopná preukázať, že tento je kompetentný vykonávať danú službu a musí prebrať plnú zodpovednosť za takéto poverenie.
10.	Všetky príslušné strany musia mať prístup k službám autorizovanej osoby. Nesmú tu existovať neprimerané finančné alebo iné podmienky. Postupy, podľa ktorých autorizovaná osoba funguje sa musia uplatňovať nediskriminačným spôsobom.
11.	Autorizovaná osoba podľa § 5 musí byť nezávislá od zainteresovaných strán a musí poskytovať inšpekčné služby ako „ tretia strana“.
12.	Autorizovaná osoba, ktorá je súčasťou organizácie, ktorá sa podieľa na iných ako kontrolných činnostiach sa musí dať identifikovať v rámci tejto organizácie.